Готфрид Бен
Разрушения

Превод от немски: Венцеслав Константинов, —

chitanka.info

Разрушения —

ала където няма повече за разрушаване,

дори развалините остаряват

с жиловляк и цикория

върху едва загатнат хумус,

сгърчен в буца пръст —

Разрушения —

това все пак подсказва: тук е имало

обем, строеж, сцепление —

о, красива дума,

пълна с отзвук

от изобилие

и родни широти —

Разрушения —

о, сива съселова дума

с облаци, градушки, притъмнен листак,

задълго съхранена —

където трябваше да има лято

с плодови напитки,

изпотени чаши с лед

и Partys[1] в светли нощи на брега.

1950

[1] Празненства (англ.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.